Μπουγάτσα των τεμπέληδων με ζαχαρούχο γάλα
Λέγεται έτσι, διότι είναι πολύ πιο εύκολη από την κλασική, καθώς έχει λιγότερα υλικά και δεν απαιτεί καμία δεξιοτεχνία στο στρώσιμο των φύλλων. Αν λοιπόν είστε αρχάριοι στη ζαχαροπλαστική, προτιμήστε την.
450 γρ. φύλλο κρούστας, 250 γρ. βούτυρο αγελάδας, λιωμένο, 1 κουτί ζαχαρούχο γάλα, άχνη και κανέλα για το σερβίρισμα
Για να φτιάξουμε τη μπουγάτσα των τεμπέληδων με ζαχαρούχο γάλα, ξεκινάμε προθερμαίνοντας τον φούρνο στους 180°C στον αέρα.Βουτυρώνουμε ένα ορθογώνιο ή στρoγγυλό ταψί.Τσαλακώνουμε ένα ένα τα φύλλα κρούστας σαν ακορντεόν και τοποθετούμε τα μισά στον πάτο του ταψιού, το ένα δίπλα στο άλλο.Αλείφουμε με τη μισή ποσότητα από το λιωμένο βούτυρο και προσθέτουμε τα άλλα μισά φύλλα με την ίδια διαδικασία.Ρίχνουμε από πάνω το υπόλοιπο βούτυρο και ψήνουμε σε προθερμασμένο φούρνο στον αέρα στους 180°C για 20 λεπτά.Βγάζουμε από τον φούρνο το ταψί. Σε ένα μπολ αδειάζουμε το ζαχαρούχο γάλα και με το άδειο κουτί από την κονσέρβα μετράμε και προσθέτουμε στο μπολ 1 1⁄2 κουτάκι νερό. Ανακατεύουμε καλά.Ρίχνουμε το μείγμα πάνω από τα φύλλα, μέσα στο ταψί, και ψήνουμε για άλλα 20-25 λεπτά.Κόβουμε σε 6 κομμάτια και πασπαλίζουμε με άχνη και κανέλα.
Αλεύρι (ζύμες),Γάλα,Ζάχαρη